### | | | | --- | --- | | | | | --- | | **Teknik- og Miljøudvalget** 9. november 2017 Sagsnr. 710-2017-12993 Dok.nr. 710-2017-198518 Sagsbehandler DPABS | | 73.                 Anlægsbevilling til renovering af [adresse] på [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 9,9 mio. kr. til renovering af [adresse] på [adresse]
i [adresse]. Kærhuset huser indskoling og SFO på Præstemarkskolen. Renoveringen er
den tredje og sidste etape af Præstemarkskolens renovering. De to øvrige etaper
har været [adresse] (udskoling og administration) afsluttet i 2015, og
Bakkehuset (mellemtrinnet), der afsluttes i 2017.

Rådgivningsfirmaet Ditte Andresen og Ruben Lind har sammen med
Favrskov Kommune beskrevet projektet.

Kærhuset er opført i 1979 og senere tilbygget i 2010. På
den ældste del af [adresse] omfatter projektet udskiftning af taget med
bølgeeternit tag, udskiftning af ovenlys, stern, tagrender, lofter og gulve og
maling af vægge. Der etableres ny belysning, og toiletterne renoveres.
Lydforholdene i lærerforberedelseslokalerne forbedres, og der foretages en
opgradering af elevgarderoberne. Endeligt optimeres arealanvendelsen ved nyt
inventar. I den nyeste del af [adresse] foretages indvendigt vedligehold i form
af maling m.m.

Renoveringen vil indebære væsentlige gener for undervisning
og SFO, hvorfor det er nødvendigt med en genhusning af elever og medarbejdere.
Genhusningen sker i en lejet pavillon, der midlertidigt opsættes i umiddelbar
tilknytning til [adresse]. Renoveringen planlægges således, at
genhusningsbehovet minimeres mest muligt og således at [adresse] kan være
delvist i drift. Det indvendige vedligehold i den nyeste del af [adresse]
planlægges udført i skolens ferie, hvor der ikke er undervisning.

Renoveringen udføres i perioden august 2018 til februar
2019.

**VURDERING**

Når renoveringen af [adresse] er gennemført, vil
Præstemarkskolen fremstå i god og velvedligeholdt stand og vil være udbedret
for skimmel. De samlede energiforbedrende tiltag på skolen har, sammen med den
udførte renovering, givet et bedre indeklima og et sundt arbejdsmiljø for
skolens elever og medarbejdere.

**ØKONOMI**

Der er afsat rådighedsbeløb til renovering af [adresse] i
budgettet med 5,9 mio. kr. i 2018 og 4,0 mio. kr. i 2019. Der søges en
anlægsbevilling på i alt 9,9 mio. kr. finansieret af de afsatte rådighedsbeløb.
Projektets samlede anlægsøkonomi opgjort på aktiviteter fremgår af tabel 1:

Tabel 1 – Anlægsøkonomi – renovering af [adresse]:

|  |  |
| --- | --- |
| Aktivitet: | Budget kr. |
| Håndværkerudgifter inkl. byggepladsdrift og leje af midlertidig pavillon | 7.625.000 |
| Uforudsete udgifter og byggeplads | 825.000 |
| Ekstern rådgivning | 510.000 |
| Intern bygherrerådgivning | 198.000 |
| Tekniske undersøgelser (miljøvurderinger mv.) | 130.000 |
| Susanne Frandsen til løst inventar | 300.000 |
| Bygherreomkostninger inkl. flytte- og driftsomkostninger i forbindelse med genhusning samt byggesagsomkostninger mm. | 312.000 |
| Anlægsudgifter i alt | 9.900.000 |

Der er ikke afledte driftsudgifter forbundet med anlægget.

**INDDRAGELSE**

Renoveringsprojektet, herunder genhusning af elever og
medarbejdere, er tilrettelagt sammen med Præstemarkskolens skoleleder.
Projektet vil blive yderligere konkretiseret i samarbejde med repræsentanter
fra [adresse] ledelse, medarbejdere og arbejdsmiljørepræsentant.
Projektet vil blive forelagt repræsentanter fra [adresse]
skolebestyrelse.

**INDSTILLING**

Direktøren for Teknik og Kultur indstiller til Byrådet:

1. At der gives en anlægsbevilling på 9,9 mio. kr. til projektets
gennemførelse.

2. At anlægsudgiften finansieres af det afsatte rådighedsbeløb på 5,9 mio.
kr. i 2018 og 4,0 mio. kr. i 2019 til renovering af [adresse] på
Præstemarkskolen.

**BESLUTNING**